Paavo Hytönen

Paavo Johannes Hytönen (21. tammikuuta 1906 Paimio  – 26. kesäkuuta 1965 Pyhämaa) oli rovasti, joka toimi merimieslähetyksen piirissä, muun muassa Suomen Merimieslähetysseuran toiminnanjohtajana.

Henkilöhistoria
Paavo Hytösen vanhemmat olivat ratavartija Petter Hytönen ja Anna Maria Krinttilä ja puoliso vuodesta 1929 Helli Emilia Sonkkila. Hytönen tuli ylioppilaaksi 1925 ja suoritti teologian erotutkinnon 1930. Hän toimi Suomen Joutsenen pastorina 1933–1934,  merimiespastorina Rotterdamissa 1934–1935 ja merimies- ja siirtolaispastorina Australiassa 1935–1946. Suomen merimieslähetysseuran kotimaisen työn johtajaksi vuonna Hytönen tuli 1946 ja koko järjestön toiminnanjohtajaksi 1953. Rovastin arvonimen hän sai 1951. Hytönen menehtyi tulipalossa kesäasunnollaan.

Paavo ja Helli Hytösen pojasta, Melbournessa syntyneestä Ylermi Hytösestä (1936–2011), tuli lääkäri ja psykiatri.

Julkaisuja
 Valtamerten ääriltä: juhlajulkaisu merimieslähetyksen täyttäessä 75 v., 1950
 Merimieskirkkoni, 1956, Paavo Hytönen ja Alpo Aaltonen

Lähteet

 Suomen evankelis-luterilaisen kirkon papit
 Suomalaiset järjestöjohtajat
 Suomalaiset tietokirjailijat
 Vuonna 1906 syntyneet
 Vuonna 1965 kuolleet